[pic] | ЕВРОПЕЙСКА КОМИСИЯ |

Брюксел, 13.12.2010

COM(2010) 788 окончателен

2009/0060/A (COD)

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ съгласно член 294, параграф 6 от Договора за функционирането на Европейския съюз относно позицията

на Съвета с оглед приемането на регламент на Европейския парламент и на Съвета за изменение на Регламент (ЕО) № 1905/2006 за създаване на финансов инструмент за сътрудничество за развитие (оригинално предложение на Комисията „изменение относно данъците“, COM(2009)194)

2009/0060/A (COD)

СЪОБЩЕНИЕ НА КОМИСИЯТА ДО ЕВРОПЕЙСКИЯ ПАРЛАМЕНТ съгласно член 294, параграф 6 от Договора за функционирането на Европейския съюз относно позицията

на Съвета с оглед приемането на регламент на Европейския парламент и на Съвета за изменение на Регламент (ЕО) № 1905/2006 за създаване на финансов инструмент за сътрудничество за развитие (оригинално предложение на Комисията „изменение относно данъците“, COM(2009)194)

1. Контекст

Дата на предаване на предложението на Европейския парламент и на Съвета (документ COM(2009) 194 окончателен — (2009)/0060A COD): | предаване: 21 април 2009 г. поправка: 30 ноември 2009 г.), изменен: 1 декември 2009 г. (влизане в сила на Договора от Лисабон) |

Дата на становището на Европейския парламент, първо четене: | 21 октомври 2010 г. |

Дата на предаване на измененото предложение: | […] г. |

Дата на приемане на позицията на Съвета: | 10 декември 2010 г. |

2. Цел на предложението на Комисията

В различните финансови инструменти на ЕС за външно сътрудничество съществува малко несъответствие по отношение на изключенията от принципа за недопустимост за финансиране от страна на ЕС на разходи, свързани с данъци, мита и други такси, наложени от трети държави.

Инструментът за сътрудничество за развитие (ИСР) не позволява гъвкавост по отношение на недопустимостта на такива разходи за финансиране. В другите инструменти се посочва, че подкрепата от ЕС не може да се използва за финансиране на тези разходи „по принцип“: поради това в рамките на тези инструменти е налице гъвкавост в зависимост от случая и отговорният разпоредител с бюджетни кредити може, когато е подходящо, да реши да приеме за допустими такива разходи в интерес на доброто финансово управление и на правилното изпълнение на програмите и проектите.

Затова с предложението в текста просто се добавя изразът „по принцип“.

3. Коментари относно позицията на Съвета

3.1. Общи коментари относно позицията на Съвета

Комисията може да приеме позицията на Съвета, която е в съответствие с първоначалното предложение на Комисията и с първото четене в Европейския парламент, с изключение на специфичните въпроси, посочени по-долу.

3.2. Основни характеристики на позицията на Съвета

Позицията на Съвета отразява следните ключови елементи:

- Данъци и мита: Изразът „ по принцип “ се добавя по отношение на недопустимостта на данъци, мита и други такси, като така се посочва възможността за допускане на изключения, които се уреждат вътрешно в съответствие с инструкциите, дадени на разпоредителите с бюджетни кредити.

- Разделяне в два отделни акта: един за ИСР и един за ЕИДПЧ. Първоначално Комисията предложи един акт, с който се въвежда едно и също изменение и за двата инструмента. Еквивалентно изменение за ИСР (добавя се „по принцип“) сега е включено в позицията на Съвета относно COM (2010) 102 окончателен — 2010/0059 COD (изменението на ИСР за включване на придружаващите мерки за сектора на бананите).

3.3. Специфични въпроси (изменения, внесени от Парламента, които Съветът счита за неприемливи):

Делегирани актове (член 290 от ДФЕС): С измененията на първо четене Парламентът желае тази процедура да се прилага за приемането на многогодишните стратегически документи от страна на Комисията. Въпреки състоялите се дълги и интензивни преговори, по-специално тристранните срещи, проведени на 2 февруари, 23 март и 20 октомври), не беше постигнато съгласие по този въпрос. Съветът не прие тези изменения в своите позиции на първо четене. Комисията е готова да продължи усилията си за сближаване на позициите на институциите и за намиране на начини да се отговори на опасенията по същество, които стоят зад внесените от Парламента изменения, по-специално да се гарантира, че Парламентът може да упражнява подходящ надзор върху формулирането на стратегии за външно сътрудничество и правилното прилагане на финансовите инструменти за външни действия.

Национални парламенти. Парламентът прие също така изменения за въвеждане на позоваване на националните парламенти, които обаче Съветът не прие. Комисията счита, че основното опасение, което стои зад внесените от Парламента изменения, а именно да се гарантира, че националните парламенти могат да се участват в наблюдението и оценката на изпълнението на инструмента, е обхванато от съществуващите разпоредби относно националните парламенти, а именно в протоколите към Договора за функционирането на ЕС (ДФЕС).

4. Заключение

Комисията може да приеме позицията на Съвета на първо четене.